คลังผ่อนผันเบิกงบค้าง4.93 หมื่นล้านบาท
กระทรวงการคลังไฟเขียวเบิกงบค้างจ่ายขององค์กรปกครองส่วนท้องถิ่นและรัฐวิสาหกิจ 4.93 หมื่นล้านบาท
21 ธ.ค. 2555

กระทรวงการคลังไฟเขียวเบิกงบค้างจ่ายขององค์กรปกครองส่วนท้องถิ่นและรัฐวิสาหกิจ 4.93 หมื่นล้านบาท
นายมนัส แจ่มเวหา อธิบดีกรมบัญชีกลาง เปิดเผยว่า ได้นำเสนอกระทรวงการคลังอนุมัติให้กรมส่งเสริมการปกครองท้องถิ่น (เฉพาะงบประมาณที่จัดสรรให้องค์กรปกครองส่วนท้องถิ่น)  กรุงเทพมหานคร และเมืองพัทยา  กันเงินงบประมาณปี พ.ศ. 2555 กรณีไม่มีหนี้ผูกพันจากที่อนุมัติไว้ถึงเดือนธันวาคม 2555 ต่อไปถึงเดือนมีนาคม 2556 โดยอัตโนมัติ รวมถึงเงินงบประมาณ ปี พ.ศ. 2548-2554 ที่อยู่ระหว่างรอการพิจารณาจากกรมบัญชีกลาง ก็อนุมัติให้ขยายเวลาเบิกจ่ายต่อไปได้ถึงเดือนมีนาคม 2556 เช่นเดียวกัน
สำหรับส่วนราชการ รัฐวิสาหกิจ และหน่วยงานของรัฐ อนุมัติให้ขยายเวลาการใช้เงินงบประมาณปี พ.ศ. 2555 กรณีไม่มีหนี้ผูกพันต่อไปถึงมีนาคม 2556 โดยการผ่อนผันการเบิกจ่ายเป็นวงเงิน 4.93 หมื่นล้านบาท